**GODIŠNJE IZVJEŠĆE O RADU ŠKOLSKE KNJIŽNICE STRUKOVNE ŠKOLE ĐURĐEVAC**

 **Šk. god. 2021./2022.**

**Uvod**

U školskoj godini 2021./2022. nastava se održavala normalno. Posjet knjižnici je omogućen uz pridržavanje epidemioloških mjera, a zbog nedostatka prostora, manje grupe razreda pohađale su nastavu u knjižnici. Uglavnom je to bila nastava iz izbornih i fakultativnih predmeta.

**Knjižnično – informacijska djelatnost**

* Upoznavanje učenika prvih razreda s knjižnicom, djelatnošću knjižnice i upis novih korisnika u knjižnicu. S učenicima sam imala dva susreta – jedan susret održan je na način da sam ja posjetila njih na prvom satu razrednika, a drugi sat su oni došli u knjižnicu. Učenici su se upoznali s građom koju knjižnica nudi, kodeksom ponašanja u knjižnici i sl.
* **Objavljivanje vijesti na stranicama škole** – objavljeni naslovi:*. Čestitka za Uskrs; Školski pano; Svjetski dan voda; Međunarodni dan žena; 1.i posjetio Posjetiteljski centar 'Đurđevački pijesci'; Ususret Valentinovu; WorldSkills Croatia 2022 – Robotika; HAK natječaj za izradu video spotova; STEM akademija za učenike srednjih škola; Okićen je školski bor; Radionica izrade božićnih ukrasa; Pomoćni razredi slali božićne čestitke korisnicima staračkog doma 'Park'; Posljednji ispraćaj dragog učenika Petra Sočeca; Jesen kao inspiracija; Ministarstvo branitelja objavilo zbirku priča u kojoj se nalazi i priča našeg učenika; Posjet Afroditi i Khielsu; Predsjednik Vijeća učenika u školskoj godini 2021./2022.; Mjesec hrvatske knjige; Obilježili smo Svjetski dan hrane; Europski dan jezika; Svjetski tjedan Svemira – žene u Svemiru; Izabrali smo razrednog Petrarcu; Izlet povodom Dana učitelja; Besplatni webinari za Državnu maturu; Nastavnica Mirjana Kepec postala doktoricom znanosti; Prezentacija specijalizirane opreme za edukaciju iz područja automehatronike; Održana prva zimska škola automatizacije; WorldSkills Croatia – kozmetičari; WorldSkills Croatia – frizeri; Ususret Valentinovu; Školsko natjecanje WorldSkills Croatia – promet i logistika; Geografija u posjetiteljskom centru 'Đurđevački pijesci'; STEM akademija; Sastanak projektnih partnera Erasmus+ KA202 projekta 'From Technical Drawing to CNC Program'; Mobilnost učenika u Italiju; Osvojeno 2. mjesto u futsalu za srednjoškolce; Gostovanje na Podravskom radiju; Međunarodni dan žena; Inozemne mobilnosti Strukovne škole Đurđevac predstavljene na Podravskom radiju; Međužupanijsko natjecanje Worldskills Croatia – vožnja motornog vozila; Posjet vinariji 'Kutjevo'; Županijsko natjecanje iz engleskog jezika; Svjetski dan voda; WorldSkills Croatia – osobne usluge; Posjet Posjetiteljskom centru 'Đurđevački pijesci' i devarniku; Košarka žene; Vrijedna donacija našim frizerima; Školski pano; Dolazna mobilnost talijanskih nastavnika; Dani otvorenih vrata SSDJ; Dani otvorenih vrata 2; Posjet poduzetničkom inkubatoru; Dani otvorenih vrata 3; Mobilnost učenika u Slovačku; U sklopu projekta ROBOTICO odrađena ekskurzija u Zagreb i Rijeku; Dan Europe; Terenska nastava u park prirode Papuk; ZABUM – Innovation Academy for 21st century skills; Pokreni se, promijeni se; Osvojeno prvo mjesto za dizajn solarnog automobila;*

Svi članci čuvaju se na web stranici u arhivi, po godinama. Kako bi im se pristupilo, potrebno se ulogirati korisničkim računom na stranicu.

* **Održavanje i uređivanje Facebook stranice Strukovne škole Đurđevac i Instagram profila** Strukovne škole Đurđevac. Obje društvene mreže sadrže vijesti koje se objavljuju na službenim stranicama Strukovne škole.
* **Održavanje web stranice 'Virtualna knjižnica SSDJ'** – **teme:** *Book preporuke, Za nastavnike i stručne suradnike, Lektira, Državna matura, Završni radovi, Referentna zbirka, Slobodno vrijeme, Izložba učeničkih radova, Noć knjige, Mjesec hrvatske knjige, Mreža čitanja, Web katalog knjižnice* – stranicu je moguće pronaći u google pretraživaču i dostupna je svima, stranica se redovito održava. Od ove godine, unutar teme *Državna matura* nastoji se maturantima pomoći oko ovladavanja gradivom iz hrvatskog jezika. Naime, obrađuju se djela koja će im se pojaviti na državnoj maturi na temelju Ispitnog kataloga za 2021./2022. Također, na stranicama se mogu pronaći i jezični savjeti. (<https://sites.google.com/view/virtualna-knjinica-ssdj/home>)
* **Održavanje web stranice 'Strukovna škola Đurđevac'**.Stranica je namijenjena upisima u Strukovnu školu Đurđevac i sadrži sve korisne informacije o upisima. Također, sadrži intervjue s bivšim učenicima, aktivnosti i natjecanja u kojima su sudjelovali naši učenici i nastavnici te informacije o projektima koji su se provodili ili se provode. Stranica se redovito uređuje i usavršava u skladu s uputama ravnatelja škole. Može joj se pristupiti na adresi: <https://sites.google.com/view/strukovna-skola-durdevac/za%C5%A1to-upisati-ssdj>
* **Vođenje Vijeća učenika**. Svake godine, zajedno sa socijalnom pedagoginjom škole i školskim pedagogom vodim Vijeće učenika koje se sastaje jednom mjesečno ili po potrebi. Na Vijeću obrađujemo različite teme, obilježavamo prigodne obljetnice, biramo osiguranje, rješavamo tekuće probleme, poboljšavamo rad škole i nastavnog procesa i sl.
* **Nastavničko vijeće.** Redovito sudjelovanje na sjednicama nastavničkog vijeća.
* **Završni radovi.** Pomoć učenicima oko pronalaska građe i pisanja završnog rada. Na zahtjev, za učenike je organiziran nastavni sat gdje im se objašnjava na koji način maturalni rad treba izgledati, kako numerirati stranice, kako izraditi sadržaj i sl.
* **Pomoć nastavnicima.** Nekim nastavnicima pružena je pomoć oko korištenja web stranice Strukovne škole. Često nastavnici imaju poteškoće prilikom uređivanja i postavljanja sadržaja i podataka na web mjesta na službenoj stranici škole.
* **Nabava stručne literature za nastavnike.** U 2022. nabavljena je stručna literatura na zahtjev nastavnika. Nabavljeni su udžbenici i stručna literatura. Svake godine izrađuje se bilten novonabavljene stručne literature.
* **Nabavljeni udžbenici u 2022.**: *Bednjanec i ostali. Osnove računala. (Davor Čižmešinkin); Furčić, Nediljka i ostali. Osnove elektrotehnike (Davor Čižmešinkin); Osrečki, Miroslav. Radioničke vježbe (Davor Čižmešinkin); Labor, Jakov. Fizika 1. (Leon Horvat); Labor, Jakov. Fizika 1 zbirka. (Leon Horvat); Labor, Jakov. Fizika 2 zbirka. (Leon Horvat); Horvat, Dubravko. Abeceda fizike 1. (Goran Matoničkin); Hrupec, Dario. Osnove fizike 2 (Goran Matoničkin).; Horvat, Dubravko: Fizika 2. (Goran Matoničkin); Horvat, Dubravko: Fizika 3. (Goran Matoničkin). Horvat, Dubravko: Fizika 4 (Goran Matoničkin). Hrupec, Dario: Osnove fizike 1 (Goran Matoničkin).; Horvat, Dubravko: Fizika 1 (Goran Matoničkin); Horvat, Dubravko: Fizika 2 (Goran Matoničkin); Horvat, Dubravko: Fizika 3 (Goran Matoničkin). Horvat, Dubravko: Fizika 4 (Goran Matoničkin).; Furčić, Nediljka: Elektrotehnika 1 (Davor Čižmešinkin).; Matosović, Danko: Poznavanje robe i prehrana 1 (Biljana Mlakar).; Matosović, Danko: Poznavanje robe i prehrana 2 (Biljana Mlakar).; Matosović, Danko. Poznavanje robe i prehrana 3 (Biljana Mlakar).; Matematika 1, udžbenik matematike s dodatnim digitalnim sadfržajima u prvom razredu srednje škole sa zadatcima za rješavanje (Katarina Janči);*
* **Nabavljena stručna literatura u 2022.**: *Kurnik, Zdravko. Rječnik anagrama.; Dakić, Branimir. Priče iz matematike.; Sedlić, Božica: Rječnik poslovica.; Miller, William: Motivacijsko intervjuiranje (Petra Sobota Frčak); Uvodić – Vranić, Ljubica: Prijatelju, kako si?; Brajković, Sanja: Učenje u tijeku; Kaldonek – Crnjaković: Disleksija u nastavi engleskog kao stranog jezika.; Sekulić Erić, Ilijana: Priručnik za polaganje stručnog ispita pripravnika u osnovnoj i srednjoj školi 2021.; Kuhlthau, Carol: Vođeno istraživačko učenje – učenje u 21. stoljeću.; Piršl, Elvi: Vodič za interkulturalno učenje; Krizmanić, Mirjana: O toleranciji.; Krizmanić, Mirjana: Knjiga rastanaka.*
* **Nabavljeni udžbenici i školski pribor za učenike slabijeg imovinskog stanja i raseljene iz Ukrajine.** *Ministarstvo znanosti i obrazovanja dodijelilo je Strukovnoj školi Đurđevac novčana sredstva za troje učenika čiji su roditelji slabog financijskog statusa te troje učenika raseljenih iz Ukrajine. Za učenike su nabavljeni udžbenici u iznosu od 6.118, 35 kuna. Učenici raseljeni iz Ukrajine dobili su i školski pribor u iznosu od 865,58 kuna.*
* **Nabavljena literatura za odlične učenike.** *Za 11 odličnih učenika nabavljene su knjige u iznosu od 1.114, 24 kuna, a radi se o djelima Stephen Hawking: Kratki odgovori na velika pitanja' i Zvonimir Šikić: 'Knjiga za klikeraše'.*

**Kulturno – javna djelatnost**

* **Mreža čitanja.** Nekada kviz poznat pod nazivom 'Čitanjem do zvijezda'. Višegodišnje sudjelovanje u online kvizu. Više o tome u poglavlju 'Projekti i natjecanja'.
* **Snimanje emisije na Podravskom radiju.** Zajedno s predsjednikom Vijeća učenika, Antonijom Kolarom odradili smo intervju za radio emisiju 'Neki novi klinci' u kojoj smo pričali o tome na koji način škola podržava učenike u izvannastavnim aktivnostima koji podrazumijevaju dodatno učenje i usavršavanje iz STEM područja. Tema je bila i STEM akademija na kojoj je učenik sudjelovao. Snimka na: <https://www.youtube.com/watch?v=eajDnW8_xcs>
* **Radionica izrade božićnih ukrasa i kićenje školskog bora.** Zainteresirani učenici su jedan cijeli dan izrađivali nove ukrase za školski bor od tijesta, a nakon toga su s njima i okitili školski bor.

**Stručno – knjižnična djelatnost**

* **Nabava knjižnične građe.** U 2021./2022. nabavljena je građa za potrebe online kviza 'Mreža čitanja' i to: *Marina Vujčić: Susjed* (2 kom), *Jerko Mihaljević: Putar i parizer* (2 kom), *Jurica Pavičić: Crvena voda* (2 kom).
* **Inventarizacija, signiranje, klasifikacija i katalogizacija.** Sve su naručene knjige inventarizirane i katalogizirane te smještene na police ili uručene nastavnicima za daljnji rad.
* **Financijske provjere s računovodstvom.** Ovisno o potrebi i nejasnoćama, provode se povremene financijske provjere tijekom godine te redovita, jednom godišnje, na kraju kalendarske godine.
* **Klasifikacija i katalogizacija časopisa.** U Strukovnoj školi Đurđevac časopisi nikada nisu bili klasificirani niti katalogizirani. U 2020. krenula sam s katalogiziranjem časopisa u Excel tablici. Podaci o brojevima, vrstama časopisa i temama nisu navedeni u inventarne knjige niti su katalogizirani i klasificirani na način na koji su to knjige. Dakle, nema neke službene upute niti odredbe prema kojoj se to trebalo napraviti. Ovo je interna katalogizacija i klasifikacija kako bi knjižničarka imala uvid u brojeve i teme. Nastavlja se i dalje u 2022.
* **Revizija knjižnične građe.** Od 27.6. do 8.7. obavljena je revizija školske knjižnice koju smo dužni obavljati svakih 5 godina. Komisiju koja je provodila revizija činile su Željka Grobenski Senjan, Marija Hodalić Peradin i Nikolina Ivanušec. Revizijom je obuhvaćeno 7 166 jedinica građe, u posudbi je 308 jedinica građe, a nedostaje 59 knjiga. Trenutačni fond knjižnice iznosi 532.501,42 kn. Godinama se u knjižnici vodila papirnata inventarna knjiga i elektronska (Metel.win). Računovodstvo je do kraja 2022. bilo ravnano s papirnatom inventarnom knjigom. Međurim, papirnata inventarna knjiga i elektronska nisu bile financijski i brojčano usklađene. Nakon 5 godina intenzivne analize i usporedbe te ispravka pogrešaka između inventarne i papirnate knjige, zaključeno je da je zbog pogrešnog uvođenja dara te otpisa, došlo do neusklađenosti. S 31.12.2022. odlučeno je da papirnata inventarna knjiga odlazi u povijesti te će se voditi isključivo elektronska inventarna knjiga te je ona kao takva financijski usklađena s računovodstvom. Naime, preostala razlika između računovodstvenog stanja i stanja elektronske inventarne knjige iznosila je oko 1500 kuna te je taj iznos nakon revizije dodan računovodstvenom stanju. Revizijom je otpisano 160 jedinica građe te je sva potrebna dokumentacija poslana Knjižnici i čitaonici 'Fran Galović', Matičnoj službi te Nacionalnoj i sveučilišnoj knjižnici u Zagrebu.
* **Redovne obavijesti dužnicima.** Mjesečno obilaženje svih razreda i podsjećanje dužnika na vraćanje knjiga i rješavanje problema tipa gubitka knjige i njezine nadoknade. Izvješće o dužnicima dobivaju i razrednici.
* **Upisnik knjižnica i prikupljanje statističkih podataka.** U 2021. prema nalogu Nacionalne i sveučilišne knjižnice, provjeren je Upisnik knjižnica. Utvrđeno je da je knjižnica Strukovne škole Đurđevac uvedena u Upisnik knjižnice. Također, uneseni su svi potrebni podaci u Sustav statističkih podataka Nacionalne i sveučilišne knjižnice.
* **Izrada biltena stručne literature i literature za nastavnike.** Izrađen je biltena stručne literature za nastavnike kako bi ih se potaknulo na čitanje, cjeloživotno učenje i usavršavanje

**Pohađanje edukacija**

1. **Dani medijske pismenosti s Hrvatskom mrežom školskih knjižničara.** Teme: Hackthon – medijska kampanja za borbu protiv lažnih vijesti; Festival medijske pismenosti; Medijska pismenost kroz e-twinning projekte; Sve nam je pri ruci!. 4.4. – 29.4. 2022. HMŠK
2. **Festival medijske pismenosti.** 29.4.2022. HMŠK
3. **WEBINAR: Ja, novac i ja.** 8.4. 2022.. Azoo.
4. **ŽSV.** Stručni skup knjižničara Koprivničko – križevačke županije. Tema: Dramske tehnike kao metoda za poticanje čitanja. 13.4.2022. AZOO.
5. **Druga međunarodna konferencija 'Razvoj talenata' na temu darovitosti** u organizaciji Europskog talent centar – Centri izvrsnosti Varaždinske županije. 22. 4. 2022. AZOO.
6. **ŽSV.** Stručni skup knjižničara Koprivničko – križevačke županije. Tema: Europska godina mladih. 7.6.2022. AZOO.
7. **CEKOM Koprivničko – križevačke županije.** Edukacija u okviru projekta 'Razvoj kompetencija kroz učenje temeljeno na radu' u trajanju od 20 školskih sati na temu 'Razvoj poduzetničkih ideja. 13.4.2022 – 8.7.2022. CEKOM.

**Virtualna knjižnica SSDJ**

Virtualnoj knjižnici SSDJ može pristupiti svatko, neovisno o tome je li polaznik ili zaposlenik Strukovne škole Đurđevac. Stranica je izrađena pomoću Google Sites alata i bilo je potrebno mnogo vremena kako bi se izradila. Stranica je izrađena u vrijeme početka pandemije COVID-19 i za potrebe prelaska na online nastavu. Stranica je podijeljenja u nekoliko područja i vrlo je pregledna, pretraživa i svrhovita. Sadržaj je prvenstveno namijenjen učenicima i nastavnicima kako bi poboljšali svoj rad i pronašli potrebne, relevantne informacije. Osim prevladavajućeg stručnog dijela, može se pronaći sadržaj za slobodno vrijeme te informacije vezane za čitanje i kulturu tipa Bookice (preporuke knjiga), izložbe učeničkih fotografija te informacija o kvizu 'Mreža čitanja'.

Sadržaj stranice se nastavio ažurirati i nadopunjavati iako se nastava odvija u prostoru škole.

**Projekti i natjecanja**

1. **Mreža čitanja.** U školskoj godini 2021./2022. organiziran je online kviz znanja i kreativnosti na kojem je sudjelovala učenica Marina Jendrašić (3.b). Kviz se održavao u tri razine. Školska razina održana je 3. prosinca 2021., regionalna 11. ožujka 2022. i nacionalna 13. svibnja 2022. Marina je osvojila 5. mjesto. Čitala su se djela: *Jerko Mihaljević: Putar i parizer, Marina Vujčić: Susjed i Jurica Pavičić: Crvena voda.*
2. **Erasmus + projekt 'Light my engine'.** Zajedno s nastavnikom Martinom Ivandijom i još nekoliko učenika, boravili smo tjedan dana u Italiji gdje smo sudjelovali u nastavnom procesu predviđenom projektom. Osim nastave, razmjena je podrazumijevala i kulturno razgledavanje mjesta u Italiji (Maranelo, Bologna, Senigallia).